**Geneviève Bujold** (født 1. juli 1942 i Montréal, Quebec) er en kanadisk skuespiller.

Bujold ble født og oppdratt av katolske foreldre som sendte henne til nonneskole for en tolvåring utdannelse, men hun mislikte skolen og dens strenge disiplin og forlot den for å forfølge en skuespillerkarriere.

Hun fikk sin teaterutdannelse ved Montreal's Conservatory of Dramatic Art og sitt gjennombrudd da hun turnerte i Paris i Frankrike med et teaterselskap da den franske regissøren Alain Resnais som valgte henne for en rolle mot Yves Montand i filmen *La Guerre est finie* (1966). Det førte til at hun ble i Frankrike for en tid og gjorde flere filmer med flere franske regissører som blant annet Louis Malle.

Bujold deltok i en rekke filmer for kanadisk og amerikansk fjernsyn og fikk en Emmy-pris i 1967 for hennes fremførelse som Jeanne d’Arc. Det samme året giftet hun seg med den kanadiske filregissøren Paul Almond som også regisserte henne i *Isabel* (1968), og *Act of the Heart* (1970) hvor hun spilte mot Donald Sutherland. De fikk en sønn, Matthew, i 1968 og ble skilt i 1972. Også i 1968 vant hun prisen «Prix Suzanne Bianchetti» som den mest lovende unge skuespiller i fransk film.

I 1969 spilte hun mot Richard Burton i filmen *Anne of the Thousand Days* (*Anne av tusen dager*). For hennes mektige utførelse vant hun en Golden Globe for beste kvinnelige skuespiller i filmdrama foruten en nominasjon for Academy Award som beste kvinnelige skuespiller.

Bujolds betydelige dyktighet som skuespiller fikk media til å fremme henne som en av de mest skinnende stjernene, men hennes temperament førte til konflikter med hennes arbeidsgiver Universal Studios og hun forlot sin kontrakt. Det førte til at filmselskapet saksøkte henne, men konflikten ble løst da hun sa seg enig i å spille i katastrofefilmen *Earthquake* (1974). I de påfølgende årene ga hun mange strålende fremføringer, blant i filmen *The Trojan Women* (1971) med Katharine Hepburn og Vanessa Redgrave; *Kamouraska* (1973); Brian De Palmas *Obsession* (1976); *Alex and the Gypsy* (1976) mot Jack Lemmon; den medisinske thrilleren *Coma* (1978) med Michael Douglas som medskuespiller; *Choose Me* (1984), regissert av Alan Rudolph; og *Tightrope* (1984), regissert av Clint Eastwood. 

Likevel førte ingen av disse filmene henne til den stjernehimmel som mange hadde tenkt om henne, men filmkjennere anerkjente hennes prestasjoner og hun vant en Genie Award som beste kvinnelige skuespiller for hennes hovedrolle i *Murder by Decree* (1979). En grunn til at hun ikke var et like varmt navn i kinopublikumet øyne var at hun trakk seg tilbake i noen år for å føde og oppdra sin andre sønn i 1980. Hun var tilbake i 1984 i *Choose Me*. Hun gjorde isteden mye arbeid for hovedsakelig uavhengige filmselskaper.

I 1994 signerte hun en kontrakt til å spille hovedrollen som kaptein Nicole Janeway i den amerikanske fjernsynsserien *Star Trek: Voyager*, men hun trakk seg etter bare ha spilt noen få scener i seriens første episode. Hun uttalte at fjernsynsserier hadde et for krevende arbeidstempo. Kate Mulgrew erstattet henne og figurens navn ble endret til Kathryn Janeway.

I 2006 uttalte Bujold at hun hadde en alvorlig medisinsk forhold med sin urinblære.[]

Bujold er i slekt med vektløfteren Louis Cyr Bujold fra Quebec på 1800-tallet.

Filmer
------

**Fjernsyn:**

* *Les Belles histoires des Pays-d'en-Haut* (1956)
* *Ti-Jean caribou* (1963)
* *Mistress of Paradise* (1981)
* *Red Earth, White Earth* (1989)
* *Les Noces de papier* (1989)

**Film:**

* *Amanita Pestilens* (1963)
* *La fleur de l'âge, ou Les adolescentes* (1964)
* *La terre à boire* (1964)
* *La fin des étés* (1964)
* *Geneviève* (1965)
* *La Guerre est finie* (1966)
* *Le roi de cœur* (1966)
* *Entre la mer et l'eau douce* (1967)
* *The Thief of Paris* (1967) (Le voleur)
* *Isabel* (1968)
* *Anne of the Thousand Days* (1969)
* *Act of the Heart* (1970)
* *The Trojan Women* (1971)
* *Journey* (1972)
* *Kamouraska* (1973)
* *Antigone* (1974)
* *Earthquake* (1974)
* *L'Incorrigible* (1975)
* *Swashbuckler* (1976)
* *Obsession* (1976)
* *Alex & the Gypsy* (1976)
* *Un autre homme, une autre chance* (1977)
* *Coma* (1978)
* *Murder by Decree* (1979)
* *The Last Flight of Noah's Ark* (1980)
* *Final Assignment* (1980)
* *Monsignor* (1982)
* *På stram line* (1984)
* *Choose Me* (1984)
* *Trouble in Mind* (1985)
* *The Moderns* (1988)
* *Tvillingskjebner* (1988)
* *False Identity* (1990)
* *Rue du Bac* (1991)
* *The Dance Goes On* (1992)
* *Oh, What a Night* (1992)
* *An Ambush of Ghosts* (1993)
* *Mon amie Max* (1994)
* *The Adventures of Pinocchio* (1996)
* *Dead Innocent* (1996)
* *The House of Yes* (1997)
* *Last Night* (1998)
* *Eye of the Beholder* (1999)
* *Alex in Wonder* (2001)
* *Jericho Mansions* (2003)
* *Finding Home* (2003)
* *Downtown: A Street Tale* (2007)

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Roglo, Roglo person ID p=genevieve;n=bujold[Hentet fra Wikidata]
3. ↑   GeneaStar, GeneaStar person-ID bujoldg[Hentet fra Wikidata]
4. ↑   FemBio-Datenbank, FemBio-ID 4734, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   ggpaa.ca, besøkt 29. mars 2021[Hentet fra Wikidata]

Eksterne lenker
---------------

* (en) Geneviève Bujold – kategori av bilder, video eller lyd på Commons Rediger på Wikidata
* (en) Geneviève Bujold på Internet Movie Database Rediger på Wikidata

* (sv) Geneviève Bujold i Svensk Filmdatabas Rediger på Wikidata

* (da) Geneviève Bujold på Filmdatabasen Rediger på Wikidata

* (da) Geneviève Bujold på Scope Rediger på Wikidata

* (fr) Geneviève Bujold på Allociné Rediger på Wikidata

* (en) Geneviève Bujold på AllMovie Rediger på Wikidata

* (en) Geneviève Bujold hos Turner Classic Movies Rediger på Wikidata

* (en) Geneviève Bujold hos The Movie Database Rediger på Wikidata

* (en) Geneviève Bujold hos Behind The Voice Actors Rediger på Wikidata
* Artikkel om Geneviève Bujold hos *Memory Alpha*, en wiki for Star Trek
* Geneviève Bujold Fansite

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE
 |